Նիլս Կվաշներ

**Նիլս Կվաշներ** (, ), գերմանացի ֆուտբոլիստ, հարձակվողական ոճի կիսապաշտպան։

## Ակումբային կարիերա
Իր մարզական կարիերան Կվաշները սկսել է հայրենի Շտրալզունդ քաղաքի «Պոմերանիա» սիրողական ակումբի ֆուտբոլային բաժնում։ 13 տարեկանում 2007 թվականին ընդունվել է «Հանզայի» երիտասարդական ակադեմիա, որի կազմում հանդես է եկել երիտասարդական տարբեր առաջնություններում։ Ֆուտբոլին զուգահեռ ավարտել է Ռոստոկի Հենրիխ Շյուցի անվան միջնակարգ դպրոցը։ 2009/10 մրցաշրջանի արդյունքներով մինչև 19 տարեկանների Բունդեսլիգայում Նիլսը թիմի հետ հաղթել է նախ «հյուսիս / հյուսիս-արևելք» դիվիզիոնում, այնուհետև 2010 թվականի հունիսի 27-ին եզրափակիչ խաղում հաղթել է «Բայեր 04» երիտասարդական թիմին՝ իր տարիքում դառնալով երկրի չեմպիոն։

2012 թվականի ապրիլի 4-ին տեղի ունեցավ Կվաշների նորամուտը պրոֆեսիոնալ մակարդակում. նա խաղադաշտ դուրս եկավ 69-րդ րոպեին երրորդ լիգայի երրորդ տուրում «Բաբելսբերգ 03» ակումբի դեմ խաղում՝ փոխարինելով Օնդրժեյ Սմետանային։ Թիմի հաջորդ 14 խաղերում Նիլսը գլխավոր մարզիչ Մարկ Ֆաշերի որոշմամբ խաղադաշտում հայտնվել է 12 անգամ, այդ թվում՝ 7-ը մեկնարկային կազմում առաջադրված հարձակվողի դիրքում: Առաջնության ձմեռային ընդմիջման ժամանակ Կվաշները ծնկի վնասվածք ստացավ և դուրս մնաց մինչև 2012/13 մրցաշրջանի ավարտը;

2013 թվականի հուլիսի 17-ին Նիլսը գնվել է Զալցբուրգի «Ռեդ Բուլի» կողմից որպես ռոտացիայի խաղացող, սակայն Ավստրիայում իր առաջին մրցաշրջանն ամբողջ Կվաշներն անցկացրել է «ցլերի» «Լիֆերինգում», Ավստրիայի առաջին լիգայում և 27 խաղում կարողացել է խփել 13 գնդակ։ «Ռեդ Բուլի» հիմնական կազմում Նիլսը իր նորամուտը նշել է ավստրիական Բունդեսլիգայում 2014 թվականի հունիսի 26-ին «Վիներ-Նոյշտադտի» դեմ արտագնա խաղում, որն ավարտվել է 5:0 հաշվով՝ հօգուտ «ցլերի»։ 3 օր անց Կվաշներն առաջին անգամ մասնակցել է եվրագավաթային հանդիպմանը 2014 թվականի հուլիսի 30-ին Չեմպիոնների լիգայի որակավորման փուլում «Ղարաբաղի» դեմ խաղում, որում 90-րդ րոպեին փոխարինման է դուրս եկել Քրիստոֆ Լյայտգեբի փոխարեն։

2015 թվականի հունվարի 12-ին հայտարարվեց Կվաշների անվճար տրանսֆերի մասին «ՌԲ Լայպցիգ», սակայն այդ տեղափոխությունը արգելափակվեց ՖԻՖԱ-ի կողմից, քանի որ հաշվի առնելով «Լիֆերինգը», որն ուներ պրոֆեսիոնալ կարգավիճակ, դա կլիներ արդեն երրորդ թիմի փոփոխությունը մեկ մրցաշրջանում Նիլսի համար, և մնացած կես տարին նա ստիպված էր կրկին անցկացնել Զալցբուրգում։ 2015 թվականի հունիսի 5-ին տրանսֆերը, այնուամենայնիվ, պաշտոնապես ձևակերպվեց. Կվաշների հետ միաժամանակ «ՌԲ Լայպցիգը» «Ռեդ Բուլից» անվճար ձեռք բերեց Պետեր Գուլաչիին և Շտեֆան Իլզանկերին։

2015/16 մրցաշրջանի ընթացքում Նիլսը աչքի է ընկել ցածր արդյունավետությամբ.անցկացրած 19 խաղում նա կարողացել է խփել ընդամենը մեկ գնդակ՝ միևնույն ժամանակ կրկին խաղալով հարձակվողի դիրքում: Դա առիթ հանդիսացավ 2016 թվականի հուլիսի 6-ին Կվաշներին վարձակալությամբ հանձնել երկրորդ Բունդեսլիգայում հանդես եկող «Բոխումին»։

## Կարիերան հավաքականում
2010-2011 թվականներին Կվաշները բազմիցս կանչվել Է Գերմանիայի մինչև 17 տարեկանների հավաքականի կազմում, այդ թվում նա մասնակցել է Եվրոպայի առաջնությանը՝ մասնակցելով երկու հանդիպման՝ Նիդերլանդների և Դանիայի հետ և նվաճելով արծաթե մեդալներ։ Բացի այդ, 2011-ին Նիլսը ընդգրկվել է թիմի հայտացուցակում Մեքսիկայում կայացած համապատասխան տարիքային խմբի աշխարհի առաջնության համար, որտեղ հավաքականի հետ դարձել է բրոնզե մեդալակիր՝ խաղադաշտում հայտնվելով միայն մեկ անգամ՝ Պանամայի դեմ խմբային մրցաշարի խաղում։

## Ծանոթագրություններ

## Արտաքին հղումներ
* 
* 
* Профиль Нильса Квашнера на сайте kicker.de
* Профиль Нильса Квашнера на сайте dfb.de
 
Կատեգորիա:Արմինիայի ֆուտբոլիստներ
Կատեգորիա:Բոխումի ֆուտբոլիստներ
Կատեգորիա:Լիֆերինգի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ